open-index/open-wikipedia-markdown huggingface dataset:
Մարկ Շագալի թանգարան (Նիս)

**Մարկ Շագալի թանգարան (Նիս)** (), նարիչ Մարկ Շագալի թանգարանը Ֆրանսիայի Նիս քաղաքում։

## Նկարագրություն
Թանգարանը ստեղծվել է դեռևս նկարչի կենդանության օրոք։ Բացումը տեղի է ունեցել 1973 թվականին։ Այն անվանվել է «Մարկ Շագալի աստվածաշնչյան ուղերձի ազգային թանգարան» (Musée National Message Biblique Marc Chagall)։ Սկզբնապես այնտեղ ցուցադրվում էր Շագալի՝ աստվածաշնչյան թեմաներով 17 նկար։ Ավելի ուշ ավելանում են էզքիզներ, ուրվանկարներ, գուաշով արված պատկերներ, որոնց մեծ մասը նույնպես աստվածաշնչյան թեմաներով էին։ Արդյունքում թանգարանը ձեռք է բերում բավականին մեծ, բայց միակողմանի հավաքածու։ Սկզբնական շրջանում Շագալը ներգրավված էր թանգարանի գործունեության մեջ։ Անձամբ էր ընտրում իր ստեղծագործությունների տեղը թանգարանում, ներկա էր գտնվում բոլոր ցուցահանդեսների բացմանը, պարբերաբար համալրում էր հավաքածուն նոր ստեղծագործություններով։

Թանգարանն ունի երեք սրահ։ Գլխավոր դահլիճում ցուցադրված են տասներկու կտավներ, որոնք պատկերում են Աստվածաշնչի «Ծննդոց», «Ելից» գրքերից տեսարաններ.

* «Մարդու արարումը» («La Création de l’homme») 1956-1958
* «Աբրահամը և երեք հրեշտակները» («Abraham et les trois anges»), 1960-1966
* «Դրախտ» («Le Paradis»), 1961
* «Իսահակի զոհաբերությունը» («Les acrifice d’Isaac»), 1966
* «Հակոբի մենամարտը հրեշտակի հետ» («La Lutte de Jacob et de l’Ange»), 1960-66
* «Մովսեսը և այրվող մորենին» («Moïse devant le Buisson Ardent»), 1966
* «Մովսեսը ժայռից ջուր է բխեցնում» («Le Frappement du Rocher»), 1966
* «Հակոբի երազը» («Le Songe de Jacob»), 1966;
* «Նոյը և ծիածանը» («Noé et l’Arcenciel»), 1966
* «Նոյան տապան» («l’Arche de Noé»), 1966
* «Ադամի և Եվայի վտարումը դրախտից» («Adam et Ève chasses du Paradis»), 1966
* «Մովսեսը ստանում է Օրենքի տախտակները» («Moïse etlestables de la loi»), 1966

Երկրորդ սրահում տեղակայված են կարմիր գամմայով հինգ նկար՝  «Երգ Երգոցի» սիրային քնարերգության թեմայով։ Երրորդ սրահում ցուցադրությունները փոփոխվում են։

Թանգարանում կա նաև համերգասրահ, որտեղ պարբերաբար անց են կացվում ժամանակակից և դասական երաժշտությանը նվիրված երեկոներ։ Համերգասրահի համար Շագալն անձամբ է ստեղծել երեք մեծ վիտրաժ և խճանկար։ Դահլիճի բեմում կլավեսին կա, որի կափարիչը Շագալը զարդարել է Աստվածաշնչյան թեմաներով։

Թանգարանում առկա է աուդիոզբոսավար տարբեր լեզուներով։

## Պատկերասրահ

պատկեր:Interno Museo Nazionale Messaggio Biblico di Marc Chagall.jpg
պատկեր:Musée national Marc Chagall 2.jpg


## Ծանոթագրություններ

## Արտաքին հղումներ
* Թանգարանի պաշտոնական կայք։ 

Կատեգորիա:1973 հիմնադրումներ Ֆրանսիայում
Կատեգորիա:Համաշխարհային ժառանգություն Ֆրանսիայում
Կատեգորիա:Մարկ Շագալ
Կատեգորիա:Նիսի թանգարաններ
Կատեգորիա:Ֆրանսիայի պատկերասրահներ
Ռուանդայի ազգային թանգարանների ինստիտուտ

**Ռուանդայի ազգային թանգարանների ինստիտուտ** (), հիմնադրվել է 1989 թվականի սեպտեմբերի 18-ին՝ որպես Ռուանդայի պետական հաստատություն, որը նախատեսված է ապահովելու երկրի պատմամշակութային ժառանգության օբյեկտների և թանգարանների ուսումնառությունը, փորձի փոխանակման հարթակ` հավաքելու, պահպանելու, ուսումնասիրելու և ցուցադրելու Ռուանդայի ժամանակակից մշակութային և բնական ժառանգությունը։

## Թանգարան
Ռուանդայի ազգային թանգարանների ինստիտուտի կազմում գործում են մի քանի թանգարաններ, այդ թվում՝
* Ազգագրական թանգարան,
* Ազգային պատկերասրահ,
* Թագավորական պալատի թանգարան,
* Նախագահական պալատ,
* Բնապատմական թանգարան,
* Էկոլոգիական թանգարան։

## Տես նաև
Ռուանդայի թանգարանների ցանկ

## Ծանոթագրություններ

## Արտաքին հղումներ
* Ռուանդայի ազգային թանգարանների ինստիտուտ 

Կատեգորիա:Ռուանդայի թանգարաններ
Սողոմոնի թանգարան

**Սողոմոնի թանգարան** (), թանգարան Ալբանիայի Բերատ քաղաքում, որը նվիրված է Ալբանիայի հրեական համայնքի պատմությանը։

## Պատմություն
Թանգարանը բացվել է 2018 թվականին՝ պրոֆեսոր Սայմոն Վրուշոյի կողմից, որն այն ղեկավարում էր սեփական թոշակով և փոքր նվիրատվություններով։ Վրուշոյի մահից հետո թանգարանը եղել է փակման եզրին։ Ֆրանս-ալբանացի գործարար Գազմենդ Տոսկան, կարդալով թանգարանի և նրա հնարավոր ճակատագրի մասին, հոգացել է թանգարանը քաղաքի ավելի մեծ վայր տեղափոխելու ծախսերը։ Տեղափոխությունը տեղի է ունեցել 2019 թվականի սեպտեմբերի 29-ին։ Թանգարանն իր նմանների մեջ եզակի է այն պատմություններով, թե ինչպես են ալբանացիները, պահպանելով ազգային ինքնագիտակցության ու ազգային բնութագրի հիմնական հասկացություններից մեկը՝ Բեսան, Հոլոքոստից փրկել են գրեթե 2000 հրեաների։

## Հավաքածու
Թանգարանում պահվում են փաստաթղթեր, լուսանկարներ և իրեր, որոնք պատկանել են հրեական համայնքին, որը 16-րդ դարում, փախչելով ինկվիզիցիայից, Իսպանիայից ժամանել է Բերատ։ Ալբանիան նացիստների կողմից գրավված միակ տարածքն է, որի հրեական բնակչությունը Երկրորդ համաշխարհային պատերազմի ընթացքում ավելացել է։ Թանգարանի ներկայիս տնօրենն է Անգիլինա Վրուշոն՝ Սայմոն Վրուշոյի այրին։

## Ծանոթագրություններ

Կատեգորիա:2018 հիմնադրումներ Ալբանիայում
Կատեգորիա:2018 հիմնադրված թանգարաններ
Կատեգորիա:Ալբանիայի թանգարաններ
Կատեգորիա:Հրեական թանգարաններ
Հեկուբը նրա ի՞նչն է, կամ նա Հեկուբի

**«Հեկուբը նրա ի՞նչն է, կամ նա Հեկուբի...»** (), թևավոր խոսք Ուիլյամ Շեքսպիրի «Համլետ» ողբերգությունից։ Հեկուբը Տրոյայի Պրիամոս թագավորի այրին էր։ Երբ կործանվում է Տրոյան, Հեկուբը գերի է ընկնում դանայացիների մոտ։ Նա տեսնում է իր զավակների տանջամահ լինելը և խելագարվում։ Սա նկարագրված է «Համլետի» երկրորդ գործողությունում։ Երբ հայտնվում է թափառաշրջիկ խումբը, և արքայազն Համլետի խնդրանքով դերասաններից մեկը մենախոսություն է կարդում, որի մեջ Տրոյայի հերոս Էնեասը պատմում է, թե ինչպես գրավեցին Տրոյան, երբ պատմությունը հասնում է այն տեղը, ուր նկարագրում է Տրոյայի թագուհի Հեկուբի տանջանքները, որի աչքերի առաջ գազազած դանայացիները սպանում են ամուսնուն՝ Պրիամոսին, ու պղծում մարմինը, դերասանը գունատվում է ու սկսում արտասվել։ Այդ պահին Համլետը կրկին վերադառնում է հայտնի «համլետյան հարցին» մարդու գործելու կամ չգործելու դրդապատճառների մասին և արտասանում է իր նշանավոր խոսքը. «Հեկուբը նրա ի՞նչն է, կամ նա Հեկուբի, որ նրա համար արտասուք են թափում»։

Արտահայտությունն օգտագործվում է երկու իմաստով՝ երբ որևէ մեկը խառնվում է իրեն չվերաբերող գործին, կամ էլ, երբ մեկը անտարբեր է այն հարցի նկատմամբ, որը կարևոր նշանակություն ունի հասարակության համար։


Անբնական չէ՞, որ այս դերասանը, 
Միայն մի վեպով, մի բուռն կրքի սոսկ երազումով 
Կարենա հոգին այնպես ենթարկել իր հղացումին, 
Որ լոկ իր մտքի գործելու շնորհիվ դեմքը գունատվի, 
Արցունք գա աչքին, երեսն այլայլվի, ձայնը կերկերվի, 
Իր ամբողջ կազմը համապատասխան իր հղացումին.
Եվ այս բոլորը ոչնչի՞ համար. Հեկուբի՞ համար. 
**Հեկուբը նրա ի՞նչն է, կամ նա Հեկուբի,** 
Որ նրա համար արտասուք թափե։ Ապա ի՞նչ կաներ, 
Եթե նրա կրքի այնպիսի պատճառ, դրդիչ ունենար, 
Ինչպես ե՛ս ունիմ. բեմը կողողեր իր արտասուքով, 
Հասարակության ունկը կպատռեր սոսկալից խոսքով, 
Հանցավորներին կխենթացներ, 
Եվ անմեղներին կզարհուրեցներ, 
Անտեղյակներին կշշմեցներ, այո, և նույնիսկ 
Աչք ու ականջի ունակությունը կխառնաշփոթեր։
Իսկ ե՞ս, թանձրամիտ և ցեխահոգի թշվառականս, 
Հալվում, մաշվում եմ, և մտամոլոր խեղճ Ջոնի նման՝ 
Անփույթ իմ դատիս՝ ոչ մի բան ասել չեմ կարողանում. 
Ո՜հ, ոչ իսկ ի սեր մի թագավորի, որի գույքի դեմ, 
Որի կյանքի դեմ այնպես դիվային ոճիր է գործվել։ 
Վախկոտ եմ, ի՞նչ է...


## Ծանոթագրություններ

## Արտաքին հղումներ
* Поиск словоупотреблений и парафразов по сигнатуре «ему Гекуба» в НКРЯ
* То же в Google Ngram Viewer

Կատեգորիա:Թևավոր խոսքեր
Կատեգորիա:Համլետ
Կատեգորիա:Տրոյական պատերազմ
Փիթեր Թեյլոր վան դեր Հյուլսթ

**Փիթեր Թեյլոր վան դեր Հյուլսթ** (, ), շոտլանդական ծագման բանկիր, որը մահացել է առանց ժառանգներ ունենալու և 2 միլիոն ֆլորին է կտակել իր հայրենի Հաառլեմ քաղաքում կրոնի, գիտության և արվեստի զարգացման համար, որի արդյունքում ստեղծվել է Թեյլերի թանգարանը։ Հիմնադրել է նաև Թեյլերի բակը։

## Կենսագրություն
Թեյլերը շոտլանդացի հարուստ առևտրականների ժառանգ էր։ Նրա ազգանունը ծագում է շոտլանդական *Tailor* բառից։ Ամուսնացել է լեդի Հելենա Վինանդս Վերչավեի (*Helena Wynands Verschaave*) հետ, 1728 թվականին։ Ի սկզբանե կապիտալ է ստեղծել մետաքս և այլ կտորեղեն վաճառելով, սակայն 1763 թվականից սկսել է բանկիրական գործունեություն ծավալել։

Թեյլերը շոտլանդական Լուսավորության ակտիվ հետևորդ էր։ Եղել է մենոնիտների համայնքի ակտիվ անդամ։ 1750 թվականին դարձել է քաղաքի մանկատան հոգաբարձուն։ Թեյլերների ընտանիքն ակտվորեն մասնակցել է համայնքի կյանքին, ինչպես նաև` բակ է բացել 1752 թվականին, որի ծառայություններից կարող էին օգտվել ոչ միայն մենոնիտները։

Թեյլերը կտակ է գրել, որի արդյունքում 1756 թվականին, նրա կնոջ մահից հետո ձևավորվել է նրա անունը կրող թանգարանը։ Ի սկզբանե այնտեղ նշանակվել է նրա գրադարանի, գիտական ու գեղարվեստական հավաքածուների պահապանների ամենամյա մրցանակ։

## Հետաքրքիր փաստեր
18-րդ դարում Ամստերդամի և Հաարլեմի իշխող դասի մեջ էին մտնում միայն բողոքականները։ Դրա արդյունքում կաթոլիկները, մենոնիտները, քվակերները և մյուսները չէին կարող մասնակցել 1752 թվականին բացված Հոլանդական գիտական ընկերության (*Hollandsche Maatschappij дер Wetenschappen*) գործունեությանը։

Այժմ ընկերության շենքը գտնվում է Թեյլերի թանգարանի դիմաց և դրա հետ սերտ կապեր է պահում։

## Ծանոթագրություններ

Կատեգորիա:Հոլանդացի գործարարներ
Fumikiri Jikan

**Fumikiri Jikan** (, «Երկաթուղային անցում»), հեղինակ Յոսիմի Սատոյի ճապոնական մանգան։ Մանգան թողարկվում է Futabasha հրատարակչության Monthly Action շաբաթաթերթում, 2016 թվականից։

## Սյուժե
Տվյալ կարճ պատմվածքների պատմությունը պատմում է երկաթուղային խաչմերուկներում սպասող երիտասարդ, բայց միևնույն ժամանակ` տարբեր մարդկանց առօրյա կյանքի և տարբեր թեմաներով զրույցների մասին։

## Կերպարներ

## [[Մեդիա]]
### [[Մանգա]]

### [[Անիմե]]
Անիմեի մասին հայտարարվել է 2018 թվականի հունվարի 24-ին, հեռուստատեսային անիմե-սերիալի ռեժիսոր Յոսիո Սուձուկիի, սցենարիստ Միսուձու Չիբայի և կոմպոզիտոր Տեցուի Կոբայաշիի կողմից։ Արտադրությունը ստանձնել է Ekachi Epilka ստուդիան։ Պրեմիերան տեղի է ունեցել 2018 թվականի ապրիլի 9-ին։

## Ծանոթագրություններ

## Արտաքին հղումներ
* Անիմեի պաշտոնական կայք

Կատեգորիա:Անիմե
Կատեգորիա:Մանգաներ
Ֆորտ Հոլդեյն

**Ֆորտ Հոլդեյն**  ()՝ ռազմական ամրոց Պորտ Մարիա քաղաքի մոտ, Սենտ Մերի շրջան, Ճամայկա։ Կառուցվել է 1759 թվականին և անվանվել է Ճամայկայի այն ժամանակվա բրիտանացի նահանգապետ գեներալ Ջորջ Հոլդեյնի պատվին։ Ամրոցը կառուցվել է իսպանական հարձակումներից նավահանգիստը  պաշտպանելու համար։ Այն նաև հանդիսացել է կայազորի ռազմաբազա, որպեսզի քաղաքի բնակչությանը պահի հսկողության տակ։

Ամրոցի զենքերը մարտավարական առումով տեղակայված էին բլուրի վրա ուղղված դեպի ծովը, որը բացում էր հիանալի տեսարան դեպի Պորտ Մարայի հին նավահանգիստը։ Ամրոցը տեղակայված է Ֆայրֆլայ Էսթեյթ կողքին, Սեր Հենրի Մորգանի տան հարևանությամբ, որը հետագայում պատկանել է Սըր Նոյել Քովարդին։ Մորգանը գնահատում էր այդ հողերի մարտավարառազմական դիրքը և օգտագործում էր դրանք, որպես դիտորդական առաջդիրք ավելի քան 150 տարի մինչ ամրոցի կառուցումը։

## Պատմություն
Հոլդեյնի ամրոցը խաղացել կարևոր դեր հայտնի Տեկկիի ապստամբությունում, որ եղել է ամենարյունալի ապստամբությունը Ճամայկայում ընդեմ ստրկատիրության։ 1760 թվականին զատիկի ժամանակ Տեկկի («կպչուն») մականունով  ստրուկը և փոքրաթիվ քանակությամբ ստրուկները հարևան պլանտացիաներից սպանել էին իրենց տերերին և շարժվել Պորտ Մարիայի, որտեղ սպանելով Հոլդեյնի ամրոցի պահակներին և գողացել էին մի քանի տակառ վառոդ ու հրազեն։ Նրանք մարտընչել են հարյուրավոր այլ ստրուկների և սևամորթների հետ միասին 5 ամսվա ընթացքում։ Նրանց ապստամբությունը վերջնական արդյունքում ճնշվել է կղզու ավելի հզոր բրիտանական կայազորի կողմից, իսկ Տեկկին մահացել է թեժ մարտերի ժամանակ։

Ամրոցը իր նպատակի համար ծառայել է 1759-ից 1780 թվականներին, մինչ փոթորիկը ոչնչացրել էր պահեստները, զորանոցը և կայազորի հիմնական շենքը։ 1780 թվականին իսպանական հարձակման վտանգը կղզու հյուսային ափին զգալի չափով փոքրացել էր, և որոշում էր կայացվել հրաժարվել ամրոցից և կայազորը տեղափոխել մոտական  Օչո Ռիոս քաղաք։

Հոլդեյն նահանգապետը ակտիվ մասնակցություն է ունեցել ամրոցի մշակման գործում։ Բազմաթիվ խոշոր մարտերի մասնակից Հոլդեյնն եղել է հրետանու և բալիստիկայի մասնագետ։ Նա ընկերություն է արել հայտնի բրիտանացի գիտնական Բենջամին Ռոբինսի հետ և նրան հրավիրել է օգնել ամրոցում հրետանու տեղաբաշխման հարցում։ Ռոբինսը օգտագործել է իր գիտական մոտեցումները բալիստիկայի ոլորտում և որոշում է կայացրել, որ ամբողջ ամրոցը կարելի է պաշտպանել երկու գերճշգրիտ թնդանոթների օգնությամբ որոնք պետք է տեղադրվեն ծովի մակարդակից 1000 ֆուտ բարձրության վրա։

Զենքերը, որոնք տեղադրված էին ամրոցում, իրենց ժամանակների լավագույններն էին։ Թնդանոթների հրետասայլերը տեղադրվել են շրջադարձային մեխանիզմերի վրա, որը հնարավորություն էր տալիս ավելի մեծ կրակի մակերես ունենալու։ Թնդանոթի գրեթե 180 աստիճան պտտվելու հնարավորությունը թույլ էր տալիս ընդամենը երկու թնդանոթով բավարարվել։

Այսօր Հոլդեյնի ամրոցից մնացել է միայն երկու թնդանոթները և մի քանի տնտեսական կառույցների ավերակներ։

## Ծանոթագրություններ

## Արտաքին հղումներ
* Ֆորտ Ջորջի ամրոցի տեսարանը վերևից

Կատեգորիա:Ամրոցներ այբբենական կարգով
Կատեգորիա:Ճամայկայի պատմություն
Երևանցի կնոջ հարսանեկան զգեստ (Երևանի պատմության թանգարան)

250px|մինի
**Երևանցի կնոջ 19-րդ դարավերջի հարսանեկան զգեստ**, Երևան քաղաքի պատմության թանգարանում ցուցադրվող 19-րդ դարավերջի երևանցի աղջիկների հարսանեկան հագուստ։

## Նկարագիր
Հարսի հագուստը իրենից ներկայացնում է մետաքսյա փղոսկրագույն  ծաղկանախշերով կտորից զգեստ կրկնակի թևերով։ Հարսնացուն հետը կրել է փղոսկրագույն բուսանախշ կրծկալ և գոտի-գոգնոց,սպիտակ ժանեկազարդ գլխաշոր-քող,սպիտակ գուլպաներ և ասեղնագործ ոտնամաններ։

## Երևանյան հարսանեկան հագուստ
Հարսանեկան հագուստը, ունենալով ծիսական  նշանային գործառույթ, միաժամանակ ունի գեղագիտական դեր։ 19-րդ  դարի վերջերիրն Երևանում հարսանեկան հագուստը  կաթնագույն, ծաղկանախշ կտորից կրկնակի թևերով  զգեստ էր, որի տակից հարսը կրել է բուսանախշ լանջակալ, զգեստի վրայից՝ գոտի-գոգնոց, գլխին՝ դրամներով ճակատնոց, վրայից՝ քող, ոտքերին սպիտակ գուլպաներ և ասեղնագործ ոտնամաններ։ Հարսանիքից մի քանի օր առաջ սկսում  էին հարսի ու փեսայի համար նոր հագուստ կարել:Ընդունված ավանդույթի համաձայն հարսի զգեստը տղայի կողմն էր կարում՝ դա վերածելով իսկական արարողության։ Հավաքվում էին բարեկամ կանայք և փեսայի մոր հյուրասիրությունից հետո, նրանցից մի քանիսը վերցնելով սկեսուրի կապած  չոր մրգերով կամ շաքարի կտորներով թաշկինակը,  գնում էին հարսնացուի տուն։ Այստեղ նույնպես հյուրասիրվելով, վերցնում էին հարսի չափերը /գունավոր թելերով/ և վերադառնում էին։ Սկսվում էր զգեստը կարելու արարողությունը։ Սակայն դերձակի մկրատը չէր կտրում մինչև սկեսուրը նրան մի լավ նվեր չէր տալիս, որից հետո վերջինս ձևում էր կտորը, իսկ  բարեկամ կանայք կարում էին։ Պատրաստի հագուստը քահանայի օրհնելուց հետո երգ ու պարով տանում էին խնամու տուն։

### Հարսնացուի քող
Հարսնացուի քողը մաքրության, ամոթխածության խորհրդանիշն էր։ Հարսի քողը բարձրացվում էր  առագաստ մտնելու պահին, այն յուրովի սահման էր աղջկա ու կնոջ միջև, որը միայն փեսացուն կարող էր խախտել՝ բարձրացնելով այն։

Քողը հարսնացուին  պահում էր  չար աչքից, այն նորահարսը կրում է  քառասունքի ողջ ընթացքում։

### Գոտի-գոգնոց
Գոտին մի մոգական շրջանակ էր, որը կրողին պահպանում էր  ամեն տեսակ չար աչքից ու փորձությունից։ Ամուսնանալուց հետո կանայք պարտադիր կրել են գոտի-գոգնոց։ Գոտի-գոգնոցի վրա  ոսկե թելով (տրեզ) զարդանախշված է կենաց ծառը, որը խորհրդանշում է պտղաբերություն։

Հարսի հագուստի կրծքավանդակի զարդանախշը կոչվում է թակարդ։ Թակարդ է կոչվում քանի-որ նորահարսը հետո պետք դառնա կերակրող մայր, որպեսզի չար աչքը թակարդի մեջ խճճվի ու կերակրող մորը աչքով չտա։

## Ծանոթագրություններ

Կատեգորիա:Հայկական տարազ
Կատեգորիա:Հարսանյաց զգեստներ
Ֆիլիպինյան բանակի թանգարան

**Ֆիլիպինյան բանակի թանգարան**, ռազմական թանգարան Ֆիլիպինների Տագիգ քաղաքում գտնվող Անդրես Բոնիֆասիո ամրոցի տարածքում։

## Պատմություն
250px|մինի|ձախից|Թանգարանի ցուցանակը
Ֆիլիպինյան բանակի թանգարանը ստեղծվել է 1979 թվականին։ 1980-ական թվականների վերջին Ֆիլիպինների բանակի հրամանատար գեներալ Մարիանո Ադալեմը ԱՄՆ-ի բանակի նախկին գլխավոր հրամանատարական շտաբը վերափոխեց Ֆիլիպինյան բանակի թանգարանի և գրադարանի։ Անդրես Բոնիֆասիո ամրոցի թունելը նույնպես ինտեգրված էր թանգարանի ցուցադրությանը։ Թանգարանը և թունելը հանդիսավորությամբ բացվել են 1989 թվականին։ 1990-ական թվականներին թանգարանը տեղափոխվել է, երբ Բոնիֆասիո ամրոցի զգալի մասը վերափոխվել է գործարար և բնակելի թաղամասի, որն այժմ հայտնի է որպես Բոնիֆասիո Գլոբալ Սիթի։

## Ցուցադրություն
Բացօթյա ստատիկ ցուցանմուշներն են շահագործումից հանված հրետանային զենքերի, տանկերի և զրահափոխադրիչների տարբեր նմուշներ։ Շինության ներսում ցուցադրվում են համազգեստի, զենքի, ռազմական գույների նմուշներ և Ֆիլիպինների բանակի տարբեր արշավներին վերաբերող ցուցանմուշներ։ 2018 թվականի դրությամբ վերջինը լրացվել է Մարավիի ճակատամարտի ցուցանմուշներով։

## Պատկերասրահ
Բացօթյա ցուցանմուշների օրինակներ.

M41 Walker Bulldog Light Tank.jpg|M41 Walker Bulldog
FV101 Scorpion Light Tank.jpg|FV101 Scorpion
LAV-150 Commando.jpg|Cadillac Gage Commando
Alvis Samaritan Armored Ambulance.jpg|Alvis FV104 Samaritan
M113 APC.jpg|M113 զրահափոխադրիչ


## Ծանոթագրություններ

Կատեգորիա:1979 հիմնադրումներ Ֆիլիպիններում
Կատեգորիա:1979 հիմնադրված թանգարաններ
Կատեգորիա:Ֆիլիպինների թանգարաններ
Պիկասոյի թանգարան (Անթիբ)

**Պիկասոյի թանգարան (Անթիբ)** (ֆրանսերեն՝ **Musée Picasso (Antibes)**, իսպանացի նշանավոր նկարիչ Պաբլո Պիկասոյի ստեղծագործությունների ցուցադրությանը նվիրված թանգարան Ֆրանսիայի հարավ-արևելքում՝ Պրովանս-Ալպեր-Լազուրե ափ տարածաշրջանի Ծովափնյա Ալպեր դեպարտամենտի Անթիբ քաղաքում՝ անմիջականորեն ծովափին գտնվող միջնադարյան դղյակում, որը կառուցվել է XII դարում, 1385 թվականից դարձել Գրիմալդի իշխանական տոհմի սեփականությունն ու աթոռանիստը։

## Պատմություն
1608 թվականին Ֆրանսիայի արքա Հենրի IV ձեռք է բերել դղյակը։ Ֆրանսիական մեծ հեղափոխությունից հետո այն պետականացվել է և տրամադրվել քաղաքապետարանին, ծառայել նաև որպես նահանգապետի նստավայր ու զորանոց։ Բուրբոնների վերադարձից հետո վերածվել է բարաքի։ 1924 թվականից դարձել է հնագիտական թանգարան։ 1946 թվականին այդ թանգարանի վարիչ Ռոմուալ Դոր դե լա Սուշերը, ընդառաջելով Պիկասոյի ցանկությանը, նրան առաջարկել է իր արվեստանոցը բացել նախկին դղյակի տարածքում։ Նկարիչն ընդունել է այդ առաջարկությունը՝ ասելով, որ ինքը դա անում է ոչ միայն իր, այլ նաև հնագիտական թանգարանի համար, և պատրաստակամություն է հայտնել պատկերազարդելու թանգարանը։ 1946 թվականի սեպտեմբեր-հոկտեմբեր ամիսներին նա քսաներկու պաննո է նկարել թանգարանի համար, հետագայում էլ նվիրաբերել է 23 գեղանկար և 44 մատիտանկար։

1957 թվականին Պիկասոյին շնորհվել է Անթիբի պատվավոր քաղաքացու կոչում։ 1966-ին Գրիմալդիների դղյակում, որտեղ մի ժամանակ գործել է նկարչի արվեստանոցը, բացվել է նրան նվիրված թանգարան, և Ռոմուալ Դոր դե լա Սուշերը դարձել է դրա առաջին վարիչը։ Թանգարանի հավաքածուում արդեն տեղ էին գտել մալագացի մեծահամբավ արվեստագետի 275 աշխատանքներ։ Կան նաև անվանի այլ նկարիչների գործեր (Նիկոլյա դը Ստալ, Ֆերնան Լեժե, Արման Ֆերնանդես, Սեզար, Ամադեո Մոդիլիանի, Իվ Քլեյն, Մաքս Էռնստ, Միրո, Անտոնիո սաուրա, Դևիդ Հոքնի, Բրասաի, Բալտյուս, Ֆրանսիս Պիկաբիա և այլք)։ 1990 թվականին, Ժակլին Պիկասոյի կտակի համաձայն, հավաքածուն համալրվել է արվեստի նոր գործերով։

Ֆրանսիական կառավարության 1993 թվականի հունիսի 4-ի որոշմամբ Գրիմալդիների դղյակն ու Պիկասոյի անթիբյան թանգարանը հռչակվել են պատմական հուշարձան և գտնվում են պետության հովանու և պահպանության ներքո (ըստ այլ աղբյուրների՝ պատմության հուշարձանի կարգավիճակ դղյակին շնորհվել է դեռևս 1928 թվականի ապրիլի 29-ին)։

## Պատկերասրահ

Antibes Museum Picasso.jpg|
Chateau-Antibes2.jpg|


## Ծանոթագրություններ

## Արտաքին հղումներ
* antibes-juanlespins.com
*Image of Château Grimaldi retrieved 2 February 2007
* Antibes-Juan-les-Pins retrieved 2 February 2007
*On Picasso’s Trail, From Antibes to Avignon
*Picasso finds new lease of life in Antibes

Կատեգորիա:1966 հիմնադրումներ Ֆրանսիայում
Կատեգորիա:1966 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Պաբլո Պիկասո
Կատեգորիա:Ֆրանսիայի պատկերասրահներ
Մոնրեալի ակվարիում

**Մոնրեալի ակվարիում** (), հանրային ակվարիում է Կանադայի Քվեբեկ նահանգի Սուրբ Հելեն կղզում Մոնրեալ քաղաքում։ Կառուցվել է 1966 թվականին Էքսպո 67-ի համար և փակվել է 1991 թվականին։ 1995-2007 թվականներին վերաբացվել է որպես «Նինթենդո Մեգադոմ»։ Ցուցահանդեսի տաղավարը սկզբնապես հովանավորվել է «Ալկան Ալյումինիում» ՍՊԸ-ի կողմից, ով Մոնրեալ քաղաքի և Մոնրեալի կենդանաբանական կազմակերպության հետ այդ վայրում կառուցեց համատեղ ձեռնարկություն։ Գլխավոր ակվարիումը նախատեսված էր պինգվինների ավազանի, ցուցահանդեսի անցկացման վայրի ու նվերների խանութի համար։ Դելֆինների համար նախատեսված առանձին ավազանը ուներ հանդիսատեսի 900 տեղանոց սրահ, շոուների ավազան ու ջրի բաքեր։

## Պատմություն
1980 թվականի փետրվարին աշխատակիցների գործադուլից հետո, երկու դելֆին սովամահ եղան։ Փրկված դելֆինները վաճառվեցին Ֆլիպպերի ծովային դպրոցին, որը Ֆլորիդայում ճանապարհի եզերքին գտնվող դելֆինների ատրակցիոն էր։ Արդեն ձախողած ակվարիումը նույնիսկ արժանացավ հասարակության բացասական վերաբերմունքին։

1988 թվականին քաղաքը որոշեց ակվարիումը տեղափոխել Մոնրեալի ավելի հայտնի Հին Նավահանգստի տարածք, բայց  ծրագիրը չիրականացավ,   երբ վաղ 1990-ականներին քաղաքն ընկավ խորը ճահճացման մեջ։

1991 թվականի սեպտեմբերի 1-ին աքվարիումը պաշտոնապես փակվեց։ Դրա շատ ցուցահանդեսներ տեղափոխվեցին Բիոդոմ։ Նախկին աքվարիումի տեղն այժմ պատկանում է Լա Ռոնդ զվարճանքների այգուն։ Այսօր ակվարիումի գլխավոր շենքը Անցակետ է, իսկ դելֆինների ավազանը թափուր  ու փակ է հասարակության կողմից։

### Նինթենդո Մեգադոմ (1995-2007)
«Նինթենդո Մեգադոմը» բացվել է 1995 թվականին։

## Ծանոթագրություններ

## Արտաքին հղումներ
* Նինթենդո Մեգադոն Անգլիայում 
* Լուսանկարի և հատակի նախագիծ

Կատեգորիա:1966 հիմնադրումներ
Կատեգորիա:Դելֆինարիումներ
Կատեգորիա:Մոնրեալի թանգարաններ
Կատեգորիա:Մոնրեալի պատմություն
Պալոմա Կոստա

**Պալոմա Կոստա Օլիվեյրա** (, ), իրավաբանական ֆակուլտետի բրազիլացի ուսանողուհի, սոցիոէկոլոգ, հեծանվային շարժման ակտիվիստուհի, կլիմայի դասախոս և երիտասարդության հավաքագրող։ Յոթ երիտասարդ կլիմայական առաջնորդներից (18-28 տարեկան) մեկն է, որոնք Միավորված ազգերի կազմակերպության գլխավոր քարտուղար Անտոնիու Գուտեռեշի կողմից նշանակվել են կլիմայական ճգնաժամի դեմ պայքարի և կլիմայի փոփոխության կանխարգելման գլոբալ գործողությունների երիտասարդական խորհրդատվական խմբում։

## Ակտիվիզմ
2019 թվականին ակտիվիստուհի Գրետա Թունբերգի հետ Պալոման Նյու Յորքում տեղի ունեցած Կլիմայական գործողությունների հանձնաժողովում հանդես է եկել ճառով։ Այս ելույթը քննադատության է արժանացել նրա այն հայտարարության կապակցությամբ, որ «Մենք կարիք չունենք աղոթքների, մեզ անհրաժեշտ են գործողություններ», որը ոմանց կողմից հասկացվել է որպես ոչ կրոնական։ «Իմ տեսակետն այն էր, - պարզաբանել է նա, - որ անիմաստ է շարունակել #prayforamazonia-ն Թվիթթերում հրապարակել՝ չդադարելով ուտել անտառահատումից ստացվող միս»։ Կոստան դրական է վերաբերվել այդ փորձին, բայց ընդհանուր առմամբ հիասթափված էր. «Պարտավորություններ դժվար թե լինեն․․․ իսկապես ոչինչ չի դիպչել իմ սրտին»։ Նա հայտնել է, որ կարճ խոսել է Անգելա Մերկելի և Միշել Բաչելետի հետ, մինչդեռ իր երկրի Բոլսոնարոյի վարչակազմի ոչ մի ներկայացուցիչ չէր ցանկանա իրեն ուրախացնել զրույցի համար։

Հարցազրույցում Կոստան հայտարարում է, որ «աշխարհում ոչ մի գումարի դիմաց» չի աշխատի մի ընկերությունում, որը նպաստում է Ամազոնիայում անտառների հատմանը։ Ավելին` նա որոշել է դադարեցնել միս ուտելը, երբ իմացել է տավարի մսի մատակարարման շղթայի և անտառահատումների միջև փոխկապակցվածության մասին։ Նա նաև ասում է, որ օգտագործում է հեծանիվ ամենօրյա աշխատանքի գործուղումների համար, ինչպես նաև երեկույթներ գնալիս։

Կոստան Չիլիի համալսարանի փոխանակման նախկին ուսանող է և վերապատրաստվել է Չիլիի Գերագույն դատարանում։ Այն կապված է *Instituto Socioambiental*-ի (Սոցիալ-էկոլոգիական ինստիտուտ), *Engajamundo* երիտասարդական կազմակերպության, *Ciclimáticos* նախագծի հետ, որի համահիմնադիրն է նաև նա, և *#FreeTheFuture* շարժման հետ։

## Ծանոթագրություններ

Կատեգորիա:Բրազիլացի հասարակական գործիչներ
Կատեգորիա:Կին ակտիվիստներ
Կատեգորիա:Կլիմայական ակտիվիստներ
Երեք օր անմահությունից հետո

**«Երեք օր անմահությունից հետո»** (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Դովգան 1963 թվականին Դովժենկոյի անվան կինոստուդիայում։

Ֆիլմի պրեմիերան տեղի է ունեցել 1963 թվականի դեկտեմբերի 21-ին։

## Սյուժե
Ֆիլմը նվիրված է Հայրենական մեծ պատերազմի տարիներին Սևաստոպոլի հերոսական պաշտպանությանը, խորհրդային այն մարդկանց, որոնք սեփական կյանքի գնով պաշտպանել են Սևաստոպոլը երկրի համար ծանրագույն ժամանակներում։ Քաղաքի պաշտպանության 250-րդ օրն է, բայց քանի դեռ նրանք պայքարում են թշնամու դեմ, Սևաստոպոլը դեռ կործանված չէ։ Մարդիկ հասկանում են, որ առանց օգնության և աջակցության իրենց սպասում է մահ։ Սակայն նրանք, ովքեր շարունակում են ապրել պաշարված քաղաքում, չեն հուսահատվում՝ մինչև վերջ հավատալով մեծ հաղթանակի։

Մարտիկները մտադիր են դուրս գալ շրջապատումից և մարտերով հասնել ծովին։ Սակայն զինվորները դեռ չեն կասկածում, թե ինչ գին պետք է վճարեն այս հերոսական բեկման համար։ Ռադիոհաղուրդումից մարտիկներն իմանում են, որ խորհրդային զորքերը թողել են քաղաքը, և Սևաստոպոլում ոչ ոք չի մնացել։ Զինվորները հասկանում են, որ հիմա իրենք մնացել են բոլորովին միայնակ, հակառակորդի մի ամբողջ բանակի դեմ։

## Դերերում
* Վլադիմիր Զամանսկի – *Գաևոյ, կապիտան-լեյտենանտ  
* [[Նիկոլայ Կրյուկով]] – *Զախար Պետրովիչ Պրոխորով
* Գեորգի Յումատով – *Նիկոլայ Բակլան
* [[Գենադի Յուխտին]] – *Սենյա Կոլիշկին, նավաստի
* Ալեքսանդր Մովչան – *Օստապ Ռոմանչուկ
* [[Գալինա Լյապինա]] – *Օլգա
* Լիլիա Կալաչյովա – *Պավլինկա
* Ալբերտ Ակչուրին – *Պչյոլկին
* Լեոնիդ Դանչիշին – *ջոկատի մարտիկ
* Միխայիլ Սեմենիխին – *նավաստի
* Իրինա Պուխտեևա – *քույր
* Վիտյա Վլասով – *եղբայր
* Գենայաթ Կենժեխան-Ուլա – *էպիզոդ
* Սերգեյ Կուլինիչ – *էպիզոդ
* Վիկտոր Կոլոդնի – *էպիզոդ                                                                              
* Վալերի Միշաստի – *էպիզոդ
* Վլադիմիր Վոլչիկ – *գեստապոյի մայոր (լուսագրերում նշված չէ)
* Վլադիմիր Վոլկով – *գերի (լուսագրերում նշված չէ)
* Սերգեյ Սիբել – *գերմանացի (լուսագրերում նշված չէ)
* [[Անատոլի Յուրչենկո]] – *գերի (լուսագրերում նշված չէ)

Ֆիլմը դարձել է խորհրդային վարձույթի առաջատարը։ Մեկ տարվա ընթացքում այն դիտել է 24 700 000 հանդիսատես։

## Ծանոթագրություններ

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1963 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Թենգլիի թանգարան

**Թենգլիի թանգարան** (), շվեյցարական Բազել քաղաքի *Solitudepark* զբոսայգում՝ Հռենոս գետի ափին գտնվող մշակութային օջախ, որը նվիրված է բազելցի քանդակագործ և նկարիչ, դադաիզմից ներշնչված կինետիկ արվեստի ներկայացուցիչ Ժան Թենգլիի կյանքի ու ստեղծագործության արտացոլմանն ու լուսաբանմանը։ Թանգարանը, որ կառուցվել է շվեյցարացի ճարտարապետ Մարիո Բոտտայի նախագծով, բացվել է 1996 թվականի հոկտեմբերի 3-ին։ Մշտական ցուցադրությունում ներկայացված են Թենգլիի կինետիկ արվեստի վառ նմուշներ, նրա կենսագրության առանձին դրվագների և գործունեության մասին պատմող լուսանկարներ, փաստաթղթեր... Հավաքածուի միջուկը կազմում են Ժանի այն հինգուկես տասնյակ քանդակները, որ թանգարանին է նվիրաբերել նրա կինը՝ նկարչուհի Նիկի դը Սեն Ֆալը։ Վերջինս թանգարանին է նվիրել նաև իր աշխատանքներից մեկը՝ «Նանա» քանդակաշարի մեջ ներառված «Գվենդոլին» պլաստիկե քանդակը և *Hon*-ը, որ ամուսինների համատեղ ստեղծագործական աշխատանքի արդյունք է։

Թանգարանում կազմակերպվում են նաև Ժան Թենգլիի մտերիմ և նրան ժամանակակից, մոդեռն արվեստի ներկայացուցիչ արվեստագետների՝ Նիկի դը Սեն Ֆալի, Իվ Քլեյնի, Բերնհարդ Լուդինբյուլի, Մարսել Դյուշանի և այլոց աշխատանքների ժամանակավոր ցուցադրություններ։

## Պատկերասրահ

Tinguely Museum Rhein.jpg|Թանգարանի տեսքը հարավից
Basel Museum Tinguely 2008-5-31.jpg|Թանգարանի ճակտոնը
Museum Jean Tinguely, Basel - panoramio (1).jpg|«Համայնապատկեր»
Tinguely Grosse Spirale.jpg|«Մեծ պարույր»
Basel Tinguely vor Museum.jpg|«Թենգլիի շատրվանը» թանգարանի մուտքի մոտ


## Ծանոթագրություններ

## Գրականություն
* Richard Ingersoll, Sergio Polano, Lutz Windhöfel, Ulrike Jehle-Schulte Strathaus, Jean-Yves Mock u. a.: Mario Botta. Museum Jean Tinguely Basel. Benteli 1997, ISBN 978-3-7165-1080-3

## Արտաքին հղումներ
*
*Basel museums website

Կատեգորիա:1996 կառուցումն ավարտված շենքեր և կառույցներ
Կատեգորիա:1996 հիմնադրումներ Շվեյցարիայում
Կատեգորիա:1996 հիմնադրված թանգարաններ
Կատեգորիա:Բազելի թանգարաններ
Կատեգորիա:Բնօրինակում անաղբյուր հոդվածներ
Կատեգորիա:Ժամանակակից արվեստի թանգարաններ
Կատեգորիա:Շվեյցարիայի կենսագրական թանգարաններ
Կատեգորիա:Շվեյցարիայի պատկերասրահներ
Շահարբի Էբզեև

**Շահարբի Էբզեև** (, ), կարաչայ-բալկարացի բանաստեղծ, երաժիշտ և դրամատուրգ։

## Կենսագրություն
Շահարբի Էբզևը ծնվել է Ջեգուտա գյուղում։ Սակայն շուտով նրա ընտանիքը տեղափոխվել է Կիսլովոդսկ։ 1929 թվականին դպրոցական 9-րդ դասարանն ավարտելուց հետո Շահարբին իր ծննդավայրում աշխատում էր որպես իր տեղի ակումբի ղեկավար։

### Դրամատուրգ
17 տարեկանում Շահարբի Էբզևը գրել է «Օգուրլու» պիեսը։ Պիեսի պրեմիերան տեղի է ունեցել 1931 թվականին, Կարաչաևսկ քաղաքում։ Նույն թվականի դեկտեմբերի 7-ին ներկայացումը բեմադրվել է Դոնի Ռոստովի կաշեգործության մշակույթի տան բեմում, որտեղ անցկացվել է Հյուսիսային Կովկասի ժողովուրդների արվեստի առաջին օլիմպիադան։ Ներկայացումը մեծ հաջողություն է ունեցել։

## Ծանոթագրություններ

## Արտաքին հղումներ
* Նիր Բարկատը Քնեսեթի կայքում

Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային դրամատուրգներ
Կատեգորիա:Խորհրդային երաժիշտներ
Ռևազ Էբրաիդզե

**Ռևազ Էբրաիդզե** (, ), վրացի դրամատուրգ և կինոսցենարիստ։

Ավարտել է Թբիլիսիի պետական համալսարանը։ Խաղային և անիմացիոն ֆիլմերի սցենարների հեղինակ։

## Պիեսներ
*  || 
*  || 

## Ֆիլմագրություն
* 1959 թվական` Թշնամանք (անիմացիոն)
* 1960 թվական` Պատմություն մի աղջկա մասին
* 1961 թվական` Փեսա առանց վկայականի
* 1968 թվական` Քաղաքը շուտ է արթնացել 
* 1971 թվական` Աղջիկը № 25 սենյակից
* 1971 թվական` Ցոտնե Դադիանի
* 1972 թվական` Հաջողություն, Ինեսսա
* 1976 թվական` Փախուստ լուսաբացին
* 1977 թվական` Պատմություն աբխազ տղայի մասին
* 1978 թվական` Առողջություն, Էրմիլե
* 1980 թվական` Ինչպե՞ս ապրեմ առանց քեզ

## Մրցանակներ
* Վրացական ԽՍՀ վաստակավոր արտիստ

## Ծանոթագրություններ

## Արտաքին հղումներ
* http://mediateka.km.ru/cinema_2001/Encyclop.asp?Topic=topic_segida_p6070. 31.01.2012.
* Резо Эбралидзе на сайте Кино-Театр.ру

Կատեգորիա:Վրացական ԽՍՀ արվեստի վաստակավոր գործիչներ
Կատեգորիա:Վրացական ԽՍՀ վաստակավոր արտիստներ
Կատեգորիա:Վրացի գրողներ
Կատեգորիա:Վրացի դրամատուրգներ
Կատեգորիա:Վրացի սցենարիստներ
Հերբ Ալպերտ

**Հերբ Ալպերտ** (, լրիվ անունը , ), ամերիկյան փողհար, կոմպոզիտոր և բիզնեսմեն։

Ալպերտի հայրը՝ դերձակ Լուիս Ալպերտը (1897-?), 1910 թվականին արտագաղթել է ԱՄՆ Ուկրաինայի Ռադոմիշլ նահանգից, մայրը՝ Տիլլի Գոլդբերգը (1905-1994), ծագումով Ռումինիայից էր։ Ալպերտն Հերբը իր երկարատև կարիերայի ընթացքում ձայնագրել է 14 պլատինե և 15 ոսկե ալբոմ, բազմիցս գլխավորել է «Billboard» ամսագիրը, շահել է 7 «Գրեմմի»-ի մրցանակ։

Ալպերտը երաժշտական կարիերան սկսել է 1950-ական թվականների երկրորդ կեսից, երբ նա հիթեր էր գրում փոփ երգիչների համար (այդ թվում նշանակալից, ինչպես Սեմ Կուկի «Wonderful World»-ը )։ Շուտով նա սկսում է հետաքրքրվել փողային գործիքներով և ստեղծում է *The Tijuana Brass* նվագախումբը, որի բոլոր երաժիշտները նվագում էին այդպիսի գործիքների վրա։ Միասին նրանք ձայնագրեցին մի քանի գործիքային սկավառակներ, ինչպիսիք են «*Whipped Cream & Other Delights*» և «*Going Places*» (երկուսն էլ-1965թ)։
 
1968 թվականին գրված Բերտ Բակարակի «This Guy’s in Love with You» ստեղծագործությունը, որտեղ Ալպերտը ոչ միայն նվագում է շեփոր, այլ նաև երգում, զբաղեցնում է 1-ին հորիզոնականը Billboard Hot 100-ում։ Ոգեշնչվելով այդ հաջողությունով, լուծարում է Tijuana Brass-ը և սկսում է մենակատարի կարիերան, որի գագաթնակետը հասավ ամենավաճառվող «Rise»-ով(1979), որը տարիներ անց նմուշ դարձավ ռեփեր Notorious B.I.G. հետմահու թողարկված «Hypnotize»(1997) սուպեր հիթը։

Ալպերտ Հերբն իր ազատ ժամանակը երաժշտությունից նվիրում էր իր հոբբիին՝ վերացական նկարչության և քանդակագործությանը։ Նա միաժամանակ հիմնադիրը և համասեփականատերն է A&M Records ձայնագրման ստուդիայի, որը բացել է ամերիկյան փոփ երաժշտության գերաստղերը ՝ The Carpenters դուետից մինչև Ջանեթ Ջեքսոն ։

## Ծանոթագրություններ

Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի երգահաններ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի գործարարներ
Կատեգորիա:Ամերիկացի կոմպոզիտորներ
Կատեգորիա:Ամերիկացի ձեռնարկատերեր
Կատեգորիա:Ամերիկացի երաժիշտներ
Կատեգորիա:Ամերիկացի ջազմեններ
Կատեգորիա:Հոլիվուդյան փառքի ծառուղի
Կոտրած կամուրջ

**Կոտրած կամուրջ**, կամուրջ տեղակայված Արցախի Հանրապետության Քաշաթաղի շրջանի Մեղվաձոր գյուղի հարավ-արևմուտք ընկած հատվածում՝ Հակարի գետի վրա։

## Պատմություն

Հատկանշական է, որ ուղիղ մեկ դար անց՝ 1985 թվականին, կանգուն է մնացել բազմաթռիչք կամրջի միայն աջ եզրային թռիչքը, որի երկարությունն է 7․77 մ, իսկ լայնությունն է 3․25 մ։ Այն 2009 թվականի տվյալներով նույնպես ավերված է։ Հորինվածքային և կառուցողական առանձնահատկությունները բնորոշ են 12-13-րդ դարերին։

## Տես նաև
* Քաշաթաղի շրջան
* Հայ-ադրբեջանական պատերազմ (2020)

## Ծանոթագրություններ

Կատեգորիա:Արցախի կամուրջներ
Hush (Miss A-ի ալբոմ)

***Hush***, հարավկորեա-չինական գըրլ բենդ Miss A-ի երկրորդ ստուդիական ալբոմը։ Այն թողարկվել է 2013 թվականի նոյեմբերի 6-ին` JYP Entertainment լեյբլով։ Ալբոմը պարունակում է տասներեք երգ, ներառյալ յոթ` ամբողջությամբ նոր երգեր։

## Թրեք լիստ

## Չարթեր
### Ալբոմային չարթ

### Երգերի չարթ

## Ծանոթագրություններ

Կատեգորիա:2013 ալբոմներ
Կատեգորիա:Կորեերեն ալբոմներ
Միխայիլ Լևաշով

Միխայիլ Դմիտրիևիչ Լևաշով (, ),  ծովագնաց, Ալյասկայի և Ալեուտյան կղզիների հետազոտող։

## Կենսագրություն
Սանկտ Պետերբուրգի Ռազմածովային կուրսանտների կորպուսն  ավարտելուց հետո 7 տարի ծառայել է Բալթյան նավատորմում։ Եղել է Յոթնամյա պատերազմի մասնակից։ 1764 թվականին նրան շնորհվել է  կապիտան-լեյտենանտի կոչում և կցվել է Պ.Կ.Կրենիցինի գաղտնի արշավախմբին, որը ուղարկվել է Հեռավոր Արևելք՝ Հյուսիսային Ամերիկայի ափերը ուսումնասիրելու համար, որպեսզի փնտրի Արկտիկական ծովային ճանապարհ դեպի Խաղաղ օվկիանոս։

Արշավախումբը մեկնել է 1764 թվականի հուլիսի 1-ին Սանկտ Պետերբուրգից, իսկ 1768 թվականի հուլիսի 24-ին Կամչատկա գետի գետաբերանից և բաղկացած էր երկու նավերից։ Լևաշովը ղեկավարել է  «Սբ. Պողոս », իսկ Կրենիցինը՝ «Սբ. Քեթրին» գալիոտը։ Ճանապարհորդության ընթացքում Լևաշովը քարտեզագրել է Անդրեյան կղզիների շղթան՝ Ամուկտա կղզին։ 1768-1769 թվականներին Լևաշովը ձմեռել է Ունալաշկա ծովածոցում (այժմ՝ Հոլանդական նավահանգստի ծովածոց)։ 1770 թվականի հուլիսի 4-ին, Կրենիցինի մահից հետո նա ստանձնել է նավատորմի հրամանատարությունը։ Ալյասկայի ափի որոշ կղզիներ, ինչպիսիք են Ավատանակը և Ակուտանը, իրենց անունները ստացել են 1771 թվականի հոկտեմբերի 22-ին ավարտված արշավանքի արդյունքում, որի արդյունքը հրապարակվել է Սանկտ Պետերբուրգում 1771 թվականին «Կամչատկայի տեսարանների ատլաս և Ալեուտյան կղզիներ, վերցված լեյտենանտ-հրամանատար Լևաշովի կողմից»։

1773-ի սկզբին նա թոշակի է անցել՝ կապիտան-հրամանատարի կոչումով։ Ի պատիվ Լևաշովի, անվանվել են Երկրորդ Կուրիլյան նեղուցից դեպի արևելք գտնվող նեղուցը, Կամչատկա և Պարամուշիր կղզու արևմտյան ափերի թիկունքները և նույն կղզու հրաբուխը։ Լեյտենանտ Գավրիիլ Սարիչեւն հավերժացրել է Լևաշովի անունը՝ Պորտ Լևաշեֆ նավահանգիստը Լևաշովի պատվին։

## Ծանոթագրություններ

## Արտաքին հղումներ
*The Naming of Alaska
*Old map of Alaska showing Krenitzin and Levashev"s route
*Russian Explorers

Կատեգորիա:Ռուս ծովագնացներ
Կատեգորիա:Ռուս ճանապարհորդներ
Կատեգորիա:Ռուս ռազմական գործիչներ
Guess Who (մինի ալբոմ)

***Guess Who*** (***GUE?? WHO***), հարավկորեական գըրլ բենդ Itzy-ի չորրորդ ստուդիական ալբոմը։ Այն թողարկվել է 2021 թվականի ապրիլի 30-ին` JYP Entertainment-ի կողմից։ EP-ն, նախնական պատվերին համաձայն, թողարկվել է  մարտի 22-ին։

## Մրցանակներ

## Թրեք լիստ

## Չարթեր

### Շաբաթական չարթեր

### Ամսական չարթեր

## Ռելիզի պատմություն

## Ծանոթագրություններ

Կատեգորիա:2021 մինիալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ ալբոմներ
Կետե Կոլվիցի թանգարան

**Կետե Կոլվիցի թանգարան** (գերմաներեն՝ **Käthe Kollwitz Museum**), գերմանացի նշանավոր նկարչուհի Կետե Կոլվիցի (1867–1945) աշխատանքների ամենամեծ հավաքածուներից մեկն ունեցող մշակութային օջախ Բեռլինում, որի Պրենցլաուեր Բերգ շրջանում նկարչուհին ապրել ու աշխատել է ավելի քան հիսուն տարի։

Թանգարանը բացվել է  1986 թվականին։ Նրա ակունքներում կանգնած է արվեստի գործերի հավաքորդ Հանս Պելս-Լոյսդենը (վախճանվել է 1993 թվականին), ով Կոլվիցի գործերից սկսել է ժողովել սկսած 1950 թվականից և դրանցով 1965-ին կազմակերպել է նրա աշխատանքների իր առաջին ցուցահանդեսը։ Նա թանգարանին է նվիրել 95 տպագիր գրաֆիկական աշխատանք, 40 մատիտանկար և 10 բնօրինակ պլակատ։

Թանգարանի հավաքածուում ներկայումս կա 200-ից ավելի աշխատանք՝ ներառյալ գրավյուրներ, մատիտանկարներ, պլակատներ, քանդակներ, փայտափորագրություններ։ Հիշատակության արժանի գործերից են հատկապես վիմագրական *Brot!*-ը (1924), ինքնադիմանկարը, փայտափորագրական *Krieg* շարքը (1922/23), մահվան թեմայով աշխատանքները, ի հիշատակ Կարլ Լիբկնեխտի արած քսիլոգրաֆիան (1919/1920): Վերևի հարկում տեղադրված է Կոլվիցի 2,1-մետր բարձրությամբ արձանը (քանդակագործ՝ Գուստավ Զայտց)։

Թանգարանը, որտեղ տարեկան երկու անգամ հատուկ ցուցահանդեսներ են կազմակերպվում, գտնվում է Ֆազանեշտրասե փողոցի վրա, 1871 թվականին կառուցված և 1897-ին ուշ կլասիցիստական ոճով վերակառուցված մի վիլլայում։ Կառույցը Երկրորդ համաշխարհային պատերազմի տարիներին մասամբ խարխլվել է և մինչև 1980 թվականը վերակառուցվել (թեև՝ ոչ ամբողջովին)։ Ներկայումս այն, այսպես կոչված *Wintergartenensemble*-ի՝ Ձմեռային այգու համալիրի մաս է կազմում՝ մերձակայքում գտնվող բեռլինյան գրական տան (*Literaturhaus Berlin*), *Wintergarten* սրճարանի, Գրիզեբախ վիլլայի (*Villa Grisebach*) հետ մեկտեղ

## Ծանոթագրություններ

## Գրականություն
* John Lochner-Griffith: *Fasanenstraße 24 - das künftige Käthe-Kollwitz-Museum*. In: Deutsche Bank AG (Hrsg.): *Stadtvilla Grisebach und Käthe-Kollwitz-Museum*, 2005.

## Արտաքին հղումներ
*Home page in English

Կատեգորիա:1986 հիմնադրումներ Գերմանիայում
Կատեգորիա:1986 հիմնադրված թանգարաններ
Կատեգորիա:Բեռլինի պատկերասրահներ
Կատեգորիա:Գերմանիայի կենսագրական թանգարաններ
Զրինսկի

## Զրինսկի
Զրինսկի (բոսնի. սպորտային ակումբ Զրինսկի մոստար) - բոսնիական պրոֆեսիոնալ ֆուտբոլային ակումբ ՝ համանուն համայնքի Մոստար քաղաքից։  Հիմնադրվել է 1905 թվականին։  Թիմը տնային հանդիպումներ է անցկացնում «Պոդ Ուայթ Բրեգ» մարզադաշտում մինչև 25,000 հանդիսականների ընդհանուր հզորությամբ։  Բոսնիայի և Հերցեգովինայի առաջնության ֆուտբոլի բարձրագույն խմբի Բոսնիայի Պրեմիեր լիգայի գործող անդամ։ (բոսնի. Hrvatski športski klub Zrinjski Mostar) - բոսնիական պրոֆեսիոնալ ֆուտբոլային ակումբ ՝ համանուն համայնքի Մոստար քաղաքից։  Հիմնադրվել է 1905 թվականին։  Թիմը տնային հանդիպումներ է անցկացնում «Պոդ Ուայթ Բրեգ» մարզադաշտում մինչև 25,000 հանդիսականների ընդհանուր հզորությամբ։  Բոսնիայի և Հերցեգովինայի առաջնության ֆուտբոլի բարձրագույն խմբի Բոսնիայի Պրեմիեր լիգայի գործող անդամ։

## Ակումբի մարզիչները
Ֆրանո Վլադիչ (1995—1996)

Վլադիմիր Սկոչայիչ (1998—1999)

## Հանդիպումների ստատիստիկան սկսած 2004թ.-ից

## Աղբյուրնր

* Պաշտոնական կայք
* Երկրպագուների կայք
*Worldfootball էջ
Հյուսիսային Կորեայի խաղաղության թանգարան

**Հյուսիսային Կորեայի խաղաղության թանգարան** (), թանգարան, որը գտնվում է մի շինությունում, որտեղ անց է կացվել Կորեական պատերազմի համաձայնագրի ստորագրման արարողությունը։ Այն տեղակայված է Պանմունջեում, նախկին գյուղում Հյուսիսային Հվանքաել գավառում, Հյուսիսային Կորեայում։

Այն գտնվում է մոտավորապես 1,2 կիլոմետր դեպի հյուսիս-արևմուտք Միացյալ անվտանգության գոտուց, ապառազմականացված գոտու հյուսիսային կեսում։ Շինությունը միակ բանն է, ինչը մնացել է նախկին գյուղից, և 1950-ականների կեսերից Պանմունջումին է պատկանում, որն էլ պատկանում է Անվտանգության գոտուն։ Այն գտնվում է Կիջոնգ դոնգից մոտավորապես 1,9 կմ հեռավորության վրա դեպի հյուսիս-արևելք, որը հաճախ հիշատակվում է որպես *Քարոզչության գյուղ*։

Զենքերը, որոնք օգտագործվել են 1976 թվականին ԱՄՆ-ի կապիտան Արթուր Բոնիֆասին և լեյտենանտ Մարկ Բարետին կացնով սպանության ժամանակ, պահվում են թանգարանում։

Դռան վերևում կա աղավնու խորհրդանիշ։ Զինադադարի ստորագրման ժամանակ Պաբլո Պիկասոյի «Աղավնի» կտավի օրինակը կախված է եղել շինության ներսում։ Ամերիկացիները դեմ են եղել դրան` որպես կոմունիզմի խորհրդանիշ (Պիկասոն կոմունիստ էր),  և այն ծածկվել է։

## Ծանոթագրություններ

## Արտաքին հղումներ
*  Լուսանկարներ Խաղաղության թանգարանից 
* Կացնի լուսանկարը
* Լուսանկար թանգարանի ներսից

Կատեգորիա:1953 հիմնադրումներ Հյուսիսային Կորեայում
Կատեգորիա:1953 հիմնադրված թանգարաններ
Ծովային որսորդ

**«Ծովային որսորդ»** (), 1954 թվականի խորհրդային գեղարվեստական ֆիլմ, որը նկարահանվել է Նիկոլայ Չուկովսկու համանուն վիպակի հիման վրա։ Ֆիլմի նկարահանումներն անցկացվել են Ղրիմում։

## Սյուժե
Ֆիլմի գործողությունները տեղի են ունենում Հայրենական մեծ պատերազմի տարիներին Սև ծովի ափին։ Խորհրդային նավաստիները հետրում են թշնամու սուզանավին։ Այդ ժամանակ «Ծովային որսորդի» հրամանատարը նավաստիներից մեկի հետ չի վերադառնում հետախուզությունից։ Պատանի հայրենասերներ Կատյան և Լիդան հայտնում են անհայտ ընկերների ահազանգի մասին, որոնք նկատել են սուզանավը։ Դրա շնորհիվ խորհրդային նավաստիները խորտակում են թշնամու նավակը, իսկ խիզախ հետախույզը՝ Կատյան, որը լավ գիտի ափերի լեռնային արահետները, քարանձավներից մեկում գտնում է «Ծովային որսորդի» հրամանատարին և ծանր վիրավոր նավաստուն։

## Դերերում
* Նադեժդա Ռումյանցևա – *Կատյա
* Պավել Վոլկով – *Մակար Մակարովիչ
* Յուրի Պուզիրյով – *լեյտենանտ Կորոլկով
* [[Օլգա Հորկովա]] – *Մարիա Վասիլևնա
* Յուրի Լեոնիդով – *հիդրոակուստիկ Իվանով
* [[Պյոտր Չեռնով]] – *Ալեքսանդր Նիկոլաևիչ, կապիտան-լեյտենանտ
* Եվգենի Լեոնով – *կոկ
* Նադիր Մալիշևսկի – *Կազաչենկո
* Նինա Շորինա – ''Մանյա

## Նկարահանող խումբ
* Բեմադրող ռեժիսոր՝ Վլադիմիր Նեմոլյաև
* Սցենարիստներ՝ Նիկոլայ Չուկովսկի, Վլադիմիր Նեմոլյաև
* Ռեժիսոր՝ Գեորգի Նաթանսոն
* Օպերատոր՝ Ֆեոդոր Ֆիրսով
* Բեմադրող նկարիչ՝ Վլադիմիր Կամսկի, Կոնստանտին Ստեպանով
* Կոմպոզիտոր՝ Նիկիտա Բոգոսլովսկի

## Ծանոթագրություններ

## Արտքին հղումներ
* Ֆիլմի մասին «Кино снятое в Крыму» կայքում 

Կատեգորիա:1950-ականների ռուսերեն ֆիլմեր
Կատեգորիա:1954 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Լեյտենանտ Կրավցովի երեք օրը

**«Լեյտենանտ Կրավցովի երեք օրը»** (), հեռուստաֆիլմ Հայրենական մեծ պատերազմի մասին, որը նկարահանել է ռեժիսոր Ալեքսանդր Դարուգը։ Գլխավոր դերը խաղացել է Ալեքսեյ Վորոբյովը։ Պրեմիերան կայացել է 2012 թվականի մայիսի 9-ին «Ռոսիա-1» հեռուստաալիքով և «Ինտեր» հեռուստաալիքով։ «Lizard Cinema Trade» ընկերության DVD-ն թողարկվել է 2012 թվականի հունիսի 5-ին։

## Սյուժե
1944 թվականին հետևակային ուսումնարանի շրջանավարտ, լեյտենանտ Նիկոլայ Կրավցովին ռազմաճակատ են ուղարկում որպես դասակի հրամանատար։ Նա լսել է, որ դասակի հրամանատարի կյանքի միջին տևողությունը երեք օր է։ Երեք օր անցնում են, և կատաղի մարտից հետո նա մնում է դասակից ողջ մնացած քչերից մեկը։ Սակայն վերջաբանում ասվում է, որ 1945 թվականի մայիսի 12-ին՝ հաղթանակից երեք օր անց, գվարդիայի ավագ լեյտենանտ Կրավցովը զոհվել է քաջի մահով։

## Արտադրություն
Նկարահանումներն անցկացվել են 2011 թվականին մերձմոսկովյան Նոգինսկում։ Գլխավոր դերի համար դերասան գտնելու համար պահանջվել է չորս ամիս։

## Դերերում

## Ծանոթագրություններ

Կատեգորիա:2012 ֆիլմեր
Կատեգորիա:Ուկրաինական ֆիլմեր
Կատեգորիա:Ռուսական ռազմական ֆիլմեր
Կատեգորիա:Ֆիլմեր Հայրենական մեծ պատերազմի մասին
Դենշապուհ

**Դենշապուհ** (, ), պարսիկ նախարար և համբարակապետ Սասանյան Պարսկաստանում։

## Կենսագրություն
447 թվականին Հազկերտ Բ-ի հրամանով Հայկական մարզպանություն է գալիս Դենշապուհը, որն աշխարհագիր է անցկացնում և ծանրացնում հարկերը։ Ապա պաշտոնանկ է անում հազարապետ Վահան Ամատունուն, և նրա փոխարեն հազարապետ նշանակում մի պարսիկի։

## Ծանոթագրություններ

Կատեգորիա:Պարսիկներ
Goodman պատկերասրահ

**«Goodman» պատկերասրահ** (), մասնավոր գեղարվեստական պատկերասրահ Հարավաֆրիկյան Հանրապետության Յոհաննեսբուրգ քաղաքում՝ բացված 1966 թվականին Լինդա Գիվոնի կողմից։ Մասնագիտացված է աֆրիկյան ժամանակակից արվեստի մեջ, անցկացնում է ժամանակավոր խմբակային և անհատական ցուցահանդեսներ ինչպես հայտնի, այնպես էլ մայրցամաքի սկսնակ նկարիչների համար։ Հոգաբարձու Լիզա Էսերսը այն ձեռք է բերել 2008 թվականին։ 2016 թվականին պատկերասրահը մտել է աշխարհի 500 լավագույն պատկերասրահների ցանկի մեջ՝ ըստ «Modern Painters» ամսագրի։

## Պատմություն և նկարագրություն
«Goodman» գեղարվեստի պատկերասրահը հիմնադրվել է 1966 թվականին Յոհաննեսբուրգ քաղաքում՝ հոգաբարձու Լիզա Գիվոնի (Linda Givon) նախաձեռնությամբ, որը մինչ այդ աշխատում էր Լոնդոնի «Grosvenor» պատկերասրահում։ Հետագայում «Goodman»-ը մասնաճյուղ է բացել նաև Քեյփթաունում։ Հարավաֆրիկյան Հանրապետությունումապարտհեյդը ստեղծելու ընթացքում պատկերասրահը ձգտել է դառնալ «բացարձակապես ոչ խտրական տարածք»՝ փորձելով պաշտպանել ինչպես նկարիչների, այնպես էլ Խոսքի ազատությունը քաղաքական կոնֆլիկտների ժամանակ և ընդհանրապես։ Անկախ հոգաբարձու Լիզա Էսերսը 2008 թվականին հիմնադրից ձեռք է բերել պատկերասրահը։

«Goodman» պատկերասրահը Աֆրիկա մայրցամաքի ամենահին պատկերասրահներից մեկն է, որը մասնագիտանում է ժամանակակից արվեստի մեջ. հատուկ ուշադրություն է դարձնում ինչպես հայտնի, այնպես էլ սկսնակ հեղինակներին Հարավային Աֆրիկայից, բացահայտում է նաև միջազգային արվեստագետներին, որոնց աշխատանքները կապված են «աֆրիկյան համատեքստի» հետ։ Պատկերասրահի հետ համագործակցող հեղինակների թվում են եղել այնպիսի նկարիչներ և քանդակագործներ, ինչպիսիք են Գադա Ամերը, Քենդիս Բրայթցը, Քուդզանայ Չիուրայը, Մունիր Ֆաթմին, Ալֆրեդո Ջաարը, Լիզա Լոուն, ինչպես նաև՝ Ադամ Բրումբերգի և Օլիվեր Չանարի (Adam Broomberg, Oliver Chanarin) դուետը։

2016 թվականին պատկերասրահը ներառվել է աշխարհի 500 լավագույն պատկերասրահների ցանկում՝ բրիտանական «Modern Painters» գեղարվեստական ամսագրի վարկածով, որի սեփականատերը *Louise Blouin Media* ընկերությունն է։ Նույն թվականին Էսերսը նշել է իր կուրատորական առաքելության 50-ամյակը՝ անցկացնելով *In Context* լայնածավալ ցուցահանդեսը, որի կազմակերպիչներն են Էսերսը և նկարիչ Հենկ Ուիլիս Թոմասը․ ցուցադրությունը «ուսումնասիրել է աֆրիկյան ինքնության մասին պատկերացումները ինչպես Միացյալ Նահանգներում, այնպես էլ Աֆրիկայում»։ 2019 թվականին պատկերասրահում տեղի է ունեցել հարավաֆրիկյան նկարիչ Միխայել Սուբոցկու (Mikhael Subotzky) «Massive Nerve Corpus» ցուցահանդեսը՝ նվիրված Սպիտակ «մասկուլինության  խնդիրներին»։

## Տես նաև
* Աֆրիկայի ժամանակակից արվեստի թանգարան

## Ծանոթագրություններ

Կատեգորիա:1966 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Յոհաննեսբուրգի թանգարաններ
Follow You

**«Follow You»** (հայ․՝ Հետևում եմ քեզ), ամերիկյան Imagine Dragons խմբի երգը, որը թողարկվել է *Interscope Records* և *Kidinakorner* լեյբլներում 2021 թվականի մարտի 12-ին, որպես խմբի առաջիկա հինգերորդ ստուդիական ալբոմի կրկնակի սինգլներից մեկը։

## Պատմություն և թողարկում
2021 թվականի մարտի սկզբին խումբն սկսել է սոցիալական ցանցերում հրապարակել առաջիկա երգի տարբեր թիզերներ, մարտի 8-ին նա հայտարարել է գալիք ալբոմի բոլոր երգերը։ Դեն Ռեյնոլդսը երգը գրել է կնոջից բաժանվելու ժամանակ։ Գրելու գործընթացի մասին նա ասել է. «Ես այս երգը գրեցի այն բանից հետո, երբ մենք վերամիավորվեցինք։ Ես ուզում էի, որ նա արտացոլի իրական սերը։ Այն, որը կատարյալ չէ, բայց, այնուամենայնիվ, տևում է հավերժ»։

## Երգացանկ
* **7" vinyl/CD single/digital download/streaming**
# "Follow You" – 2:55
# "Cutthroat" – 2:49

*  **Digital download/streaming – Summer '21 Version**
# "Follow You" (Summer '21 Version) – 2:52

* **Streaming – Summer '21 Version (Spotify edition)**
# "Follow You" (Summer '21 Version) – 2:52
# "Follow You" – 2:56

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Imagine Dragons երգեր
Take Over The Moon

***Take Over The Moon***, չինական WayV խմբի երկրորդ մինի ալբոմը։ Ալբոմը թողարկվել է 2019 թվականի հոկտեմբերի 29-ին։ Այն բաղկացած է վեց երգերից, որորնցից «*Moonwalk*»-ը առաջատար սինգլն է։

## Նախադրյալներ
Խումբը թողարկել է ալբոմի շապիկն ու ֆոտո թիզերները։ Լուսանկարում պատկերված են լուսնի տարբեր փուլեր պատկերող մասնակիցները։

## Ստեղծագործություններ
«*Moonwalk*» երգը մտնում է ալբոմի մեջ, որը ներառում է նաև հինգ այլ երգեր, որոնք տարբերվում են «*Love Talk*»-ի գայթակղությունից մինչև «*We Go nanana*»-ի բարձրացրած նոր ռիթմ։ Այլընտրանքային *R&B* «*King of Hearts*» և «*Face to Face*» թարմ բալադը բաժանված են խմբի ռեփերների և վոկալիստների, ՎինՎինի, Լուկասի, Հենդերիի և ՅանՅանի և Կունի, Թենի և Սյաոցզյունի միջև։

## Պրոմոուշեն
*WayV* խմբի ալբոմի համար առաջին շոուքեյսն տեղի է ունեցել *Music Champion* երաժշտական շոուի ժամանակ հոկտեմբերի 30-ին, որտեղ նրանք կատարել են «Moonwalk» երգը։

## Երաժշտական տեսահոլովակ
### «Moonwalk»
Երաժշտական տեսահոլովակը թողարկվել է 2019 թվականի հոկտեմբերի 29-ին։ Խմբի կատարումը համապատասխանում է երգի վերնագրին, և երաժշտական տեսահոլովակը ցույց է տալիս, թե ինչպես են WayV խմբի մասնակիցները լուսաբանում բարձր ինտենսիվությամբ խորեոգրաֆիա, երբ նրանք հասնում են իրենց վերջնական նպատակակետին։

### «Love Talk»
Երգի անգլերեն տարբերակի երաժշտական տեսահոլովակը թողարկվել է 2019 թվականի նոյեմբերի 5-ին։

## Երգացանկ

## Հիթ-շքերթներ

## Ծանոթագրություններ

Կատեգորիա:2019 մինիալբոմներ